Անդրեյ Ռուբանով

Անդրեյ Վիկտորովիչ Ռուբանով (, ), ռուս արձակագիր, սցենարիստ, լրագրող, ձեռնարկատեր։ Առավել հայտնի է որպես ինքնակենսագրական արձակի կամ «նոր ռեալիզմի» ժանրի գրքերի հեղինակ։ Նաև թողարկել է մի քանի գիտաֆանտաստիկ վեպեր բիոպանկ ժանրի մեջ։ Դուրս է եկել «АБС-մրցանակի» (Արկադի և Բորիս Ստրուգացկիների անվան միջազգային մրցանակ) եզրափակիչ, «Քլորոֆիլիա» (2010) և «Կենդանի երկիր» (2011) վեպերի համար, ընդգրկվել է «Մեծ գիրք» գրական մրցանակի մասնակիցների կարճ ցուցակում, «Ազգային բեսթսելեր» գրական մրցանակի կիսաեզրափակչի քառակի մասնակից։ 2017 թվականին արժանացել է «Յասնայա Պոլյանա» գրական մրցանակի «Ժամանակակից ռուսական արձակ» անվանակարգում «Հայրենասեր» վեպի համար։

Կենսագրություն 
Անդրեյ Ռուբանովը ծնվել և մանկությունն անցկացրել է Մոսկվայի մարզի Սերեբրյանո-Պրուդսկի շրջանի Ուզունովո գյուղում։ 1982-1991 թվականներին բնակվել է Մոսկվայի մարզի Էլեկտրոստալ քաղաքում։ 1987-1989 թվականներին ծառայել է ՀՕՊ զորքերում։ Սովորել է Մոսկվայի պետական համալսարանի ժուռնալիստիկայի ֆակուլտետում։ Աշխատել է որպես բազմատիրաժ թերթի թղթակից, շինարար, բանվոր, վարորդ, թիկնապահ և զբաղվել ձեռնարկատիրական գործունեությամբ։ 1996 թվականին կալանավորվել է խարդախության մեղադրանքով, 1999 թվականին լիովին արդարացվել է։ 1999-2000 թվականներին բնակվել է Չեչնիայում, որտեղ աշխատել է որպես Չեչնիայի Հանրապետությունում Ռուսաստանի Դաշնության կառավարության լիազոր ներկայացուցչի առաջին տեղակալի մամուլի քարտուղար։ 2001 թվականից նորից սկսել է զբաղվել ձեռնարկատիրական գործունեությամբ։ Ամուսնացած է, ունի մեկ որդի, որը ծնվել է 1995 թվականին։ Բնակվում և ստեղծագործում է Մոսկվայում։

2005 թվականին թողարկել է իր առաջին գիրքը`«Տնկեք և կաճի» վեպը, որը հիմնականում ինքնակենսագրական է և պատմում է իննսունական թվականներին  ապօրինի գործունեությամբ զբաղվող բանկիրի կյանքի մասին։ Գիրքը լույս է տեսել հեղինակի միջոցներով։ 2006 թվականին վեպն ընդգրկվել է «Ազգային բեսթսելլեր» մրցանակաբաշխության կարճ ցուցակում և մի քանի անգամ տպագրվել և թարգմանվել է անգլերեն (Do Time Get Time):

Անդրեյ Ռուբանովի գրքերը թարգմանվել են անգլերեն, ֆրանսերեն, գերմաներեն, իսպաներեն, իտալերեն, սերբերեն և բուլղարերեն։ Պատմվածքները, հոդվածները և ակնարկները տպագրվել են «Наш современник», «Звезда», «Афиша», «Эсквайр», «Сноб», «Нация» և այլ ամսագրերում։

Մատենագիտություն

Վեպեր 
 Сажайте, и вырастет (2005)
 Великая Мечта (2007)
 Жизнь удалась (2008)
 Готовься к войне! (2009)
 Хлорофилия (2009)
 Живая земля (2010)
 
 Психодел (2011)
 Боги богов (2011)
 Патриот (2017)
 Финист — ясный сокол (2019)

Պատմություններ և պատմվածքներ 
 В бегах (2009)
 «Тоже Родина» (сборник рассказов) (2011)
 «Стыдные подвиги» (сборник рассказов) (2012)

Հոդվածներ 
 «Варлам Шаламов как зеркало русского капитализма» — Литературная матрица. Учебник, написанный писателями. Том 2. СПб., 2011. — С. 723—740.

Ֆիլմագրություն  
 «Հաստլիկներ։ Դինաստիա», վավերագրական հեռուստասերիալ, ռեժիսոր Ա. Զամիսլով, 2011 – սցենարի հեղինակ,
 «Սոֆյա», սերիալ, ռեժիսոր` Ս. Ռոսս, Ա. Անդրիանով, 2016 - սցենարի հեղինակ,
 «Նիմֆա», գեղարվեստական ֆիլմ, ռեժիսոր` Ա. Կուռնոզենկո, 2016 - սցենարի հեղինակ,
 «Վիկինգ», գեղարվեստական կինոնկար, ռեժիսոր` Ա. Կրավչուկ, 2016 - սցենարի հեղինակ,
 «Մուրկա», սերիալ, ռեժիսոր` Ա. Ռոզենբերգ, Յա. Մոչալով, 2017 - սցենարի հեղինակ,
 «Գալակտիկայի դարպասապահը», գեղարվեստական ֆիլմ, ռեժիսոր` Դ. Ֆայզիև, 2017 - սցենարի հեղինակ։

Անձնական կյանք 
 Կին` Ագլայա Կուրնոսենկո (ծնվ.` 1982), ռուս կինոռեժիսոր,
 Որդի` Անտոն Ռուբանով (ծնվ.` 1995),
 Դուստր` Արիադնա Ռուբանովա (ծնվ.` 2012):

Գրական մրցանակներ  
 2006 - «Տնկեք և կաճի» վեպն ընդգրկվել է «Ազգային բեսթսելլեր» գրական մրցանակի կարճ ցուցակում,
 2008 - «Մեծ երազանք» և «Կյանքը հաջողվել է» վեպերն ընդգրկվել են «Ազգային բեսթսելլեր» գրական մրցանակի երկար ցուցակում,
 2010 - «Քլորոֆիլիա» վեպը դարձել է գրական «АБС - մրցանակի» (Ստրուգացկի եղբայրների մրցանակ) դափնեկիր,
 2011 - «Կենդանի երկիր» վեպը`գրական «ABS-մրցանակի» (Ստրուգացկի եղբայրների մրցանակ) դափնեկիր,
 2011 - «Պսիխոդել» վեպն ընդգրկվել է «Ազգային բեսթսելլեր» գրական մրցանակի կարճ ցուցակում,
 2012 - «Աստվածների աստվածները» վեպը դարձավ «Լավագույն պատմություն» անվանակարգում «Օտարական» գրական մրցանակի դափնեկիր և «Գրան պրի» անվանակարգում,
 2012 - «Աստվածների աստվածները» վեպը «Խոշոր ձև» անվանակարգում դարձել է «Ինտերպրեսկոն», «Բրոնզե խխունջ» և «Պորտալ» գրական մրցանակների հավակնորդ,
 2012 - «Ամոթալի սխրանքներ» պատմվածքների ժողովածուն ընդգրկվել է «Մեծ գիրք» գրական մրցանակի եզրափակիչ փուլ անցած մասնակիցների շարքում,
 2013 - «Քլորոֆիլիա» վեպը իսպանական Premio_Ignotus գրական մրցանակի «Լավագույն թարգմանված վեպ» անվանակարգում հասավ եզրափակիչ,
 2017 - «Հայրենասեր» վեպն ընդգրկվել է «Ազգային բեսթսելլեր» գրական մրցանակի կարճ ցուցակում,
 2017 - «Հայրենասեր» վեպն արժանացել է «Յասնայա Պոլյանա» մրցանակի «Ժամանակակից ռուսական արձակ» անվանակարգում,
 2017 - «Հայրենասեր» վեպն ընդգրկվել է «Մեծ գիրք» գրական մրցանակի կարճ ցուցակում,
 2019 - «Ֆինիստ սրատես բազե» վեպը ստացել է «Ազգային բեսթսելլեր» գրական մրցանակի գլխավոր մրցանակը,
 2020 - «Ֆինիստը սրատես բազե» վեպը ստացել է Ռուսաստանի գրադարանային ընկերակցության գրական մրցանակ «Ընթերցողի մրցանակ»։

Ծանոթագրություններ

Արտաքին հղումներ 
 Андрей Рубанов в «Журнальном зале»
 Статья «Контрчтение: Андрей Рубанов о том, как остаться человеком вопреки всему и себе»
 Человек из Общей Хаты, «Русский репортёр» № 3 (131) / 28 янв. 2010
 Интервью KM.RU
 Интервью fantlab.ru 08.06.2006
 Интервью к выходу книги «Живая земля» (АСТ, 2010)

Ռուս գրողներ
Մոսկվայի պետական համալսարանի շրջանավարտներ
Ռուս լրագրողներ
Ռուս արձակագիրներ
Ռուս սցենարիստներ
Ռուս քաղաքական գործիչներ
Ինքնակենսագիրներ
Գիտաֆանտաստիկ գրողներ